Carcaixent celebra la Festa de l'Autogovern
09 de Marzo de 2024

Carcaixent

Este diumenge 10 de març, a les 11:00 hores hores, Carcaixent celebrarà la Festa de l’Autogovern, en commemoració del 448 aniversari de la concessió del privilegi d’Universitat l’11 de març de 1576 i de la independència de la ciutat d’Alzira. Com és habitual, tindrà lloc un acte institucional a l’Auditori de les Dominiques al qual està invitada a participar tota la població.

L’acte, que estarà presidit per l’alcaldessa de Carcaixent, Carolina Almiñana Lledó, estarà dividit en dos parts. La primera consistirà en un ple extraordinari en què el Secretari de l’Ajuntament de Carcaixent juntament amb l’Alcaldessa procediràn a la lectura d’un discurs institucional. Finalitzada esta part, se n’iniciarà una segona en enguany s’ha considerat tractar dos assumptes. Un d’ells la «Presentació de la senyera del nostre municipi» de la mà del Doctor en Geografia i Historia, i Director de l’Arxiu del Regne de València, en Francesc Torres i Faus. I l’altre dels assumptes, «Els cinturons de radiació fora del nostre sistema solar», sota l’explicació i previament estudi de l’investigador de la Universitat de València, en Joan Climent i Oliver.

L’11 de març de 1576, el rei Felip II va concedir a Carcaixent el privilegi d’Universitat. Esta concessió va ser l’inici d’un procés que culminaria 13 anys després, el 17 de juliol de 1589, amb un fet de la màxima importància per als carcaixentins com va ser la concessió del privilegi de Vila Reial, que obria les portes a l’autogovern a través de l’exercici de l’anomenada Jurisdicció Suprema. Des de 2001, l’Ajuntament de Carcaixent commemora esta efemèride amb la celebració d’un acte cívic i institucional.

La celebració en el Saló de Plens es va traslladar en 2006 a l’Auditori Municipal de les Dominiques, amb la intenció de facilitar la presència del major nombre de ciutadans, particulars i autoritats. En les edicions anteriors, diversos ponents han parlat ja d’aspectes tan diversos com ara la demarcació territorial de Carcaixent, la seua toponímia, l’escut heràldic, els noms dels carrers i les places, la figura del rei Jaume I el Conqueridor i també a entitats i col·lectius com el personal sanitari per la seua tasca durant la pandèmia.